Fjöldi flóttamanna sem hafa flúið frá Úkraínu er nú kominn yfir fimm milljónir. Þetta staðfesti Flóttamannastofnun Sameinuðu þjóðanna nú rétt fyirr fréttir. Rússneski herinn hefur varpað sprengjum nærri Kænugarði á ný eftir að beitiskip rússneska hersins sökk í Svartahafi í gær. Talsmaður rússneska utanríkisráðuneytisins hótar hörðum árásum á borgina næstu daga.
Það var miður kunnlegt hljóð sem ómaði um höfuðborg Úkraínu snemma morguns. Rússneski herinn segist hafa varpað sprengjum á herstöð nærri Kænugarði, en Rússar hafa síðustu daga einbeitt sér að árásum í Austur-Úkraínu.
The number and scale of missile strikes on targets in Kyiv will increase in response to any terrorist attacks or sabotage of the Kiev nationalist regime on Russian territory."
Á daglegum upplýsingafundi í morgun sagði Igor Konashenkov, talsmaður rússneska utanríkisráðuneytisins, að búast megi við frekari eldflaugaárásum á Kænugarð. Það séu viðbrögð við árásum Úkraínumanna á rússneska bæi.
Beitiskipið Moskva, flaggskip Svartahafsflota Rússa, er sokkið. Um það er ekki deilt en tvennum sögum fer af því hvers vegna skipið sökk. Úkraínumenn segjast hafa hæft skipið með tveimur flugskeytum. Stjórnvöld í Moskvu segja að sprenging hafi orðið um borð eftir að eldur komst í skotfærageymslu. Moskva var 12.500 tonna beitiskip búið flugskeytum og 500 manna áhöfn, Rússar segja þó að ekkert manntjón hafi orðið.
Fréttaskýrendur eru sammála um að þetta sé verulegt áfall fyrir Valdimír Pútín Rússlandsforesta sem hefur ítrekað sagt að hernaðaraðgerðir gangi samkvæmt áætlun. Að sama skapi sé það mikill sigur fyrir Úkraínumenn sé það rétt að þeim hafi tekist að hæfa skipið með flugskeytum og þannig sökkva því.
Volodymyr Zelensky, forseti Úkrínu, hrósar þjóð sinni fyrir að hafa staðið af sér árásir Rússa í fimmtíu daga. Hann minnist þess að þeim hafi verið ráðlagt af flýja og gefast upp fyrir kúgara sínum.
"But they didn`t know us either. And they did not know how brave Ukrainians are, how much we value freedom. Our opportunity to live the way we want."
En þau þekkti okkur ekki, þau vissu ekki hversu hugrökk við erum og hve mikils við metum okkar eigið frelsi - segir Zelensky.
